159/2025. (IV. 30.) határozat melléklete

**VÁLLALKOZÁSI SZERZŐDÉS**

amely létrejött egyrészről

**Mór Városi Önkormányzat**

Székhely: 8060 Mór, Szent István tér 6.

Adószám: 15727220-2-07

Pénzforgalmi számlaszám: 11600006-00000000-76354634

Telefon: 22/560-802

Képviseli: Fenyves Péter, polgármester

mint Megrendelő, (a továbbiakban: **Megrendelő**), másrészről

**ÚTÉPPARK Útépítő és Mélyépítő Kft.**

Székhely: 8000 Székesfehérvár, Szlovák utca 6.

Cégjegyzékszám: 07-09-022842

Adószám: 24105099-2-07

Bankszámlaszám: 10200232-29373817-00000000

Számlavezető pénzintézet: K&H Bank

Tel: 06-22/505-616

Képviseli: Skobrák László ügyvezető

mint Vállalkozó, (a továbbiakban: Vállalkozó),

Megrendelő és Vállalkozó (a továbbiakban együtt: Felek) között az alulírott helyen és időben, az alábbi feltételek szerint.

**I. A SZERZŐDÉS TÁRGYA ÉS TARTALMA, A MUNKATERÜLET, A TELJESÍTÉS HATÁRIDEJE, HELYE**

1. **A szerződés előzménye:**

Megrendelő, mint Ajánlatkérő, ajánlatot kért a „*Mór, Táncsics Mihály utca (Mór 1432 hrsz.) érintett szakaszán (Mór 1302/1 hrsz-ú ingatlan előtt) személygépkocsi parkoló és kijelölt gyalogos átkelőhely létesítése*” tárgyában.

Vállalkozó az árajánlatkérést, mint a legalacsonyabb ajánlati árat adó ajánlattevő megnyerte, így Megrendelő és Vállalkozó az alábbi vállalkozási szerződést kötik.

1. **A szerződés tárgya:**

Vállalkozó jelen szerződés keretében az alábbi kivitelezési munkák elvégzésére vállalkozik:

A Mór Táncsics M. utca (1432 hrsz.) érintett szakaszán (1302/1 hrsz-ú ingatlanon fennálló gyermekorvosi rendelő épülete előtt) 4+12 személygépkocsi parkoló és kijelölt gyalogos átkelőhely létesítése a szükséges forgalomtechnikai beavatkozásokkal és közvilágítás fejlesztésével az ajánlatkérés mellékleteként kiküldött szakági kiviteli terveknek megfelelően.

* 4 db párhuzamos beállású (melyből 1 db megnövelt méretű akadálymentes parkoló) parkoló a 1432 hrsz-ú ingatlanon,
* 12 db merőleges beállású személygépkocsi parkolóhely a 1432 hrsz-ú ingatlanon, érintve a 4258 hrsz-ú vasút területet is,
* gyalogos átkelőhely szintben kiemelt térkő burkolattal a 1432 hrsz-ú ingatlanon,
* gyalogos átkelőhely a 1416/15 hrsz-ú út Táncsics M. utcai csomópontjában.

1. **Munkaterület, teljesítés határidő, teljesítés helye:**
2. A Vállalkozó teljesítésének véghatárideje a sikeres műszaki átadás-átvétel lezárásának napja, aminek legkésőbbi határideje **a szerződéskötéstől számított 5 hónap**
3. A munkaterület átadására a szerződés hatályba lépését követő 8 naptári napon belül, illetve amennyiben a 8. nap nem munkanapra esik az azt követő napon kerül sor.
4. Vállalkozó részére a munkaterületet a Megrendelő biztosítja.
5. Megrendelő a munkaterületet átadás-átvétel keretében adja át a Vállalkozó részére. Az átadás-átvétel megtörténtét jegyzőkönyvben kötelesek a Felek rögzíteni.
6. A munkaterület átadását követően Vállalkozó köteles biztosítani, hogy a munkaterületen történő folyamatos és tervszerű munkavégzést harmadik személy ne akadályozza.
7. Vállalkozónak a munkák időtartamára biztosítania kell a munkavégzéshez a szükséges ideiglenes melléklétesítményeket, vagyon- és balesetvédelem berendezéseit, kommunikációs kapcsolatot.
8. Megrendelő műszaki átadás – átvételi eljárást folytat le Vállalkozó készre jelentése alapján. Megrendelő a Vállalkozó készre jelentésének kézhezvételétől számított 8 naptári napon belül köteles a műszaki átadás – átvételi eljárást összehívni. A műszaki átadás-átvételre és a birtokba adásra a teljesítéskor hatályos építőipari kivitelezési tevékenységről szóló jogszabály szerint kerül sor.
9. A műszaki átadás-átvétel a munka készre-jelentésével kezdődik. A műszaki átadás-átvételi eljárás feltételeinek biztosítása a Vállalkozó felelőssége. A Vállalkozó kötelessége a műszaki átadáshoz szükséges okmányok, dokumentumok biztosítása. (pl.: a beépített anyagok műbizonylatai, jegyzőkönyvek, stb.)
10. A műszaki átadás-átvételi eljárás csak akkor eredményes, a Vállalkozó csak akkor teljesít szerződésszerűen, ha a műszaki átadás-átvételi eljárás során sem mennyiségi, sem minőségi hiba vagy hiányosság nincs.
11. A Vállalkozó a munkaterületet köteles a Megrendelő képviselőjének a munka befejezését követően rendezett állapotban átadni. A munkaterületen nem maradhat törmelék, hulladék.
12. A műszaki átadás-átvételi eljárás akkor sikeres, ha a Vállalkozó összes teljesítése megfelel jelen szerződésben foglalt összes követelménynek.
13. A sikeres műszaki átadás-átvételi jegyzőkönyv nélkül teljesítési igazolás nem kerül kiállításra, és a végszámla nem nyújtható be.
14. A teljesítés helye: Mór 1432 hrsz-ú (Táncsics M. utca), a Mór 4258 hrsz-ú, és a Mór 1416/15 hrsz-ú ingatlanok.

**II. MEGRENDELŐ JOGAI ÉS KÖTELEZETTSÉGEI**

1. Megrendelő köteles a tevékenység ellátásához szükséges adatokat határidőben szolgáltatni. Ezzel összefüggésben Megrendelő folyamatosan Vállalkozó rendelkezésére bocsátja valamennyi jelen tevékenység ellátásához szükséges dokumentációt (adat, utasítás, hatósági engedély, stb.) és a helyi sajátosságokra vonatkozó információkat.
2. Ellenőrzési jogosítványai és kötelezettsége körében Megrendelő joga a munkák megvalósítását folyamatosan figyelemmel kísérni.
3. Megrendelő biztosítja a Vállalkozó, illetőleg annak alvállalkozói számára a munkaterület zavartalan megközelítését és annak – nem kizárólagos joggal való – birtokbavételét.
4. Megrendelő bármikor jogosult a kivitelezés időszakában szakmai, műszaki ellenőrzésre és ellenőrzi a vonatkozó jogszabályok, hatósági előírások, szabványok, szerződések és a kivitelezési dokumentáció betartását, melynek során a Vállalkozó által végzett munkát szükségtelenül nem zavarhatja.

**III. VÁLLALKOZÓ JOGAI ÉS KÖTELEZETTSÉGEI**

* 1. A Felek megállapodása szerint a Vállalkozó köteles a Szerződés értelmében a tárgyi munkát szerződésszerűen, teljeskörűen, műszakilag és minőségileg kifogástalan kivitelben, a vonatkozó magyar előírásoknak, műszaki szabványoknak, valamint a technika mai állásának megfelelően, határidőben elvégezni, az ehhez szükséges valamennyi egyéb szerződéses kötelezettségét szerződésszerűen teljesíteni. Vállalkozó jelen szerződés aláírásával nyilatkozik arról, hogy a jelen szerződés tárgyát képező feladatok elvégzéséhez szükséges szakemberrel és kapacitással rendelkezik, vagy alvállalkozója rendelkezik.
  2. Vállalkozó a munkára 12 hónap teljeskörű jótállást vállal, melynek kezdetének időpontja a hiba és hiánymentes műszaki átadás-átvételi eljárás dátuma. Esetleges javítás esetén a jótállási idő a javított részre újrakezdődik. Ez idő alatt Vállalkozó a felelősség alól csak akkor mentesül, ha bizonyítja, hogy a hiba oka a teljesítés után keletkezett A Vállalkozó kifejezett kötelezettséget vállal arra, hogy a vonatkozó jogszabályokban, előírásokban foglalt jótállási/szavatossági kötelezettségeinek maradéktalanul eleget tesz.

1. Vállalkozó köteles a Megrendelőt a tevékenységéről és az ügy állásáról jelen szerződés szerint, továbbá megrendelő kérésére, szükség esetén e nélkül is tájékoztatni, különösen ha felmerült új körülmények a megrendelői utasítások módosítását teszik indokolttá.
2. Vállalkozó teljes egészében felel az általa elvégzett munkálatokért, az építési módszerek megfelelő minőségéért, valamint bármilyen rendellenességre köteles a Megrendelő képviselőjének figyelmét felhívni.
3. Vállalkozó a munkavégzés teljes időtartama alatt munka-, tűz, és egészségvédelmi, valamint biztonságtechnikai szempontból felelősséget vállal a tárgyi munkával összefüggő tevékenységből esetlegesen eredő személyi és vagyoni káreseményre.
4. A munkaterület átadását követően a személy-, vagyon-, és munkabiztonságról, a környezetvédelmi szabályok betartásáról a Vállalkozó köteles gondoskodni.
5. A Vállalkozó az általa elvégzendő munkálatok bármely részére vonatkozó minden szükséges engedélyt, jogosítványt vagy jóváhagyást ésszerű időn belül megszerez, figyelembe véve a munkálatok befejezéséhez szükséges időt.
6. Vállalkozó köteles a keletkezett hulladékot a jogszabályoknak megfelelően gyűjteni és hivatalos hulladéklerakó-helyre szállítani, valamint ezt a Megrendelő felé megfelelően dokumentálva igazolni. Vállalkozó felel valamennyi természetvédelmi-, környezetvédelmi jogszabály betartásáért.
7. Vállalkozó jogosult alvállalkozókat bevonni a teljesítésbe, azonban úgy felel értük, mintha a munkát maga végezte volna.

**IV. VÁLLALKOZÓI DÍJ ÉS FIZETÉSI FELTÉTELEK**

* 1. Vállalkozási díj
* Jelen szerződésben meghatározott tevékenységek elvégzéséért, illetve teljesítéséért a Megrendelő nettó 33.352.510 Ft azaz nettó harminchárommillió-háromszázötvenkettőezer-ötszáztíz forint + ÁFA, bruttó 42.357.688 Ft azaz bruttó negyvenkettőmillió-háromszázötvenhétezer-hatszáznyolcvannyolc forint vállalkozói díjat fizet a Vállalkozó részére.
* A vállalkozói díj átalányösszeg, melyet a Vállalkozó a Megrendelő igényei alapján állapított meg. A Vállalkozó kijelenti, hogy a szerződéses vállalkozói díjat a szerződés tárgyának, az ajánlatkérési dokumentumoknak, a kivitelezés helyének, az igénybeveendő alvállalkozók díjazásának, a beépítendő anyagoknak és minden egyéb releváns körülménynek az ismeretében határozta meg. A vállalkozói díj így a legnagyobb gondosság mellett felbecsülhető összes bizonytalanság kockázatának árfedezetét tartalmazza.
* A szerződéses vállalkozói díjért a Vállalkozó teljeskörűen és hiánytalanul vállalkozik a szerződés tárgyának a megvalósítására.
* A szerződéses ár tartalmazza a műszaki tartalom megvalósításának teljes előre kalkulálható költségét, a kivitelezési munkákat, a tevékenységgel kapcsolatban fizetendő minden díjat, a szerződés tárgyának rendeltetésszerű használatát biztosító megvalósításhoz szükséges munka ellenértékét, az esetlegesen felmerülő károk megtérítésének költségeit.
* Megrendelő – az előre nem látható többletmunkák kivételével - többletmunkaigényt nem fogad el. Ezzel kapcsolatban Vállalkozó – mint a szerződés tárgyával kapcsolatban kellő szakértelemmel rendelkező jogi személy – jelen szerződés aláírásával kijelenti, hogy az ajánlatkérési eljárás alatt teljes mértékben megismerte az elvégzendő feladatot és annak körülményeit, így kijelenti, hogy az általa megajánlott vállalkozói díj valamennyi feltétel kielégítéséhez szükséges munkára (anyagra, berendezési és felszerelési tárgyra, stb.) fedezetet nyújt, így többletmunkaigényéről jelen szerződés aláírásával feltétel nélkül és visszavonhatatlanul lemond. Kijelenti, hogy az árfolyamváltozásokkal, továbbá banki, adózási kondíciók változásával kapcsolatos kockázatokat felmérte, és arra a vállalkozói díj teljes mértékben fedezetet nyújt.
  1. Megrendelő a szerződés teljesítésének elismerésétől, a teljesítésről teljesítésigazolást állít ki, amely a számla kiállításának alapja. Megrendelő részéről a számla igazolására Mór Városi Önkormányzat polgármestere jogosult.
  2. Felek megállapodnak, hogy Megrendelő jelen szerződés szerinti fizetési kötelezettségének a számla kiállításától számított 15 napon belül átutalással köteles eleget tenni.

4. Vállalkozó számlaszáma: 10200232-29373817-00000000 (K&H Bank)

**V. A SZERZŐDÉS MÓDOSÍTÁSA, MEGSZÜNTETÉSE, FELMONDÁSA**

1. Jelen szerződést a Felek közös megegyezéssel, írásban módosíthatják.
2. Jelen szerződést a Felek közös megegyezéssel, írásban bármikor megszüntethetik.
3. Bármelyik fél a szerződést a másik félhez intézett írásos, indokolást tartalmazó nyilatkozattal, azonnali hatállyal felmondhatja (rendkívüli felmondás), amennyiben a másik fél a szerződésben vállalt lényeges kötelezettségének nem tesz eleget.
4. Ha a szerződés annak szerződésszerű teljesítése előtt szűnt meg, a Vállalkozó a díjnak – a szerződés megszűnéséig a Vállalkozó által ellátott tevékenységével – arányos részét követelheti.

**VI. SZERZŐDÉST BIZTOSÍTÓ MELLÉKKÖTELEZETTSÉGEK**

* 1. Amennyiben Vállalkozó a munkát olyan okból teljesíti késedelmesen, melyért felelős (a hibás teljesítésből eredő késedelmet is beleértve) késedelmi kötbér fizetésére köteles melynek napi mértéke a nettó szerződéses ellenérték 0,5%-a. Megrendelő a 30 napot meghaladó késedelem esetén jogosult a szerződést azonnali hatállyal felmondani.
  2. Amennyiben Vállalkozónak kötbérfizetési kötelezettsége merül fel, Megrendelő a kötbér összegével csökkentve fizeti ki Vállalkozó aktuális/esedékes számláját. Kötbérfizetési kötelezettség esetén Vállalkozó köteles külön nyilatkozatban is elismerni Megrendelő követelését. Amennyiben Vállalkozó a kötbérfizetési kötelezettségének elismerését jogszerűtlenül megtagadja, Megrendelő jogosult érvényesíteni vele szemben minden e kötelezettsége megszegéséből eredő károkat, költségeket, elmaradt hasznokat.

**VII. FELEK EGYÜTTMŰKÖDÉSE, KAPCSOLATTARTÁS**

1. Szerződő felek kötelezettséget vállalnak a szerződés megvalósítására irányuló együttműködésre és arra, hogy a megvalósulást akadályozó tényezőkről egymást megfelelő határidőben jogkövetkezmények terhével kölcsönösen írásban tájékoztatják.

Megrendelő jelen szerződéssel kapcsolatos kapcsolattartója:

Név: Akúcs Levente

Levélcím: 8060 Mór, Szent István tér 6.

Telefon: 22/560-849

E-mail: akucs.levente@mor.hu

Megrendelő műszaki ellenőre:

Név: ......................................

Levélcím: ......................................

Telefon: ......................................

E-mail: ......................................

Vállalkozó jelen szerződéssel kapcsolatos kapcsolattartója:

Név: Skobrák László ügyvezető

Levélcím: 8000 Székesfehérvár, Szlovák utca 6.

Telefon: 22/505-616

E-mail: info@uteppark.hu

Vállalkozó felelős műszaki vezető:

Név: Polacsek György

Levélcím: 8000 Székesfehérvár, Szlovák utca 6.

Telefon: 06-30/560-8940, 22/505-616

E-mail: info@uteppark.hu

1. Szerződő felek a szerződést módosítják, ha adatszolgáltatás hiánya, műszaki körülmények jelentős változása, harmadik személy magatartása, tevékenysége, a Megrendelő rendelkezése, vagy annak hiánya akadályozza a szerződés teljesíthetőségét, illetve olyan tevékenységet tesz szükségessé, amelyet Vállalkozó a szerződés kidolgozásakor még nem vett figyelembe.
2. Megrendelő és Vállalkozó által átadott valamennyi adat, tény, információ, megoldás Szerződő felek megállapodása alapján üzleti titoknak minősül azzal a feltétellel, hogy érvényesülnie kell az információs önrendelkezési jogról és az információszabadságról szóló 2011. évi CXII. törvényben foglalt rendelkezéseknek. Megrendelő és a Vállalkozó a szerződés teljesítése során, és azt követően is kötelesek egymás üzleti jó hírét megőrizni, továbbá a szerződés teljesítése során egymásról tudomásukra jutott adatokat, tényeket, üzleti titkokat és más bizalmas információkat a szerződés megszűnése után is harmadik személy tudomására csak az érintett fél előzetes, írásos hozzájárulásával hozhatják, kivéve a Támogatást nyújtó képviselőjét és azokat az állami szerveket, melyek annak megismerésére jogosultak.
3. Felek rögzítik, hogy a jelen szerződésben szereplő, a szerződés megnevezésére (típusára), tárgyára, a szerződést kötő felek nevére, a szerződés értékére, valamint ezen adatok változásaira vonatkozó valamennyi adat – az információs önrendelkezési jogról és információszabadságról szóló 2011. évi CXII. törvény alapján nyilvános és ilyenként a Megrendelő részéről nyilvánosságra hozandó.
4. Szerződő felek kötelezettséget vállalnak továbbá arra, hogy a személyes adatok kezelését a hatályos jogszabályokban meghatározott követelményeknek, különösen pedig az Európai Parlament és a Tanács 2016. április 27-én kiadott, 2018. május 25-től hatályos, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló (EU) 2016/679 rendeletében (GDPR: General Data Protection Regulation – általános adatvédelmi rendelet), valamint az információs önrendelkezési jogról és az információszabadságról szóló 2011. évi CXII. törvényben (Info tv.) foglalt előírásoknak megfelelően végzik
5. A jelen szerződésben nem szabályozott kérdésekben a Polgári Törvénykönyv (2013. évi V. tv.) és az Adatvédelmi törvény (2011. évi CXII. tv.) rendelkezései az irányadóak. Vállalkozó az államháztartásról szóló törvény végrehajtásáról szóló 368/2011. (XII.31.) Kormányrendelet 50. § (1a) bekezdése, valamint az államháztartásról szóló 2011. évi CXCV. törvény 41. § (6) bekezdése alapján nyilatkozik, hogy figyelemmel a nemzeti vagyonról szóló 2011. évi CXCVI. törvény 3. § (1) bekezdés 1. pontjára – átlátható szervezetnek minősül.

Jelen Vállalkozási szerződést a szerződő felek, mint akaratukkal mindenben megegyezőt írják alá, a jelen szerződésben nem szabályozottak esetében a vonatkozó jogszabályok irányadóak. A szerződés az aláírás napján lép hatályba.

Mór, 2025. ……………. Mór, 2025. …………….

|  |  |
| --- | --- |
| ……………………………………………..  Mór Városi Önkormányzat képviseletében  Fenyves Péter polgármester  Megrendelő | ……………………………………………..  ÚTÉPPARK Útépítő és Mélyépítő Kft.  képviseletében  Skobrák László ügyvezető  Vállalkozó |
|  |  |
|  |  |

|  |  |
| --- | --- |
| Jogi ellenjegyző: | Pénzügyi ellenjegyző: |
| Mór, 2025. ………….… | Mór, 2025. ……………. |
| …………………………………………….. | …………………………………………….. |
| dr. Taba Nikoletta  jegyző | Hossó Anita  pénzügyi irodavezető |